A trecut un an de când Bucovina este mai săracă prin pierderea unuia 
din marii ei cărturari: Emil Satco. 

Modest dar tenace, Emil Satco a marcat ultimii 25 de ani din cultura 
Bucovinei prin editarea unor ghiduri biobibliografice de mare importanță pentru 
orice cercetare ştiinţifică. 

Atunci când politrucii comunişti nu discutau de Bucovina ci de Moldova de 
Sus, Emil Satco „a îndrăznit” să iasă din canoanele proletcultiste şi să introducă 
termenul de „Bucovina” în toate titlurile cărților sale. 

Emil Satco a fost un vizionar care a presimțit că va sosi timpul când se va 
putea scrie liber despre Bucovina. În biroul său de la Biblioteca Judeţeană din 
Suceava, cărturarul sintetiza, cu migală, unele din marile contribuții la bibliografia 
Bucovinei. 

Prieten şi colaborator al lui Erich Beck, cel ce a dat patru volume din 
faimoasa sa Bibliographie zur Landeskunde der Bukovina, Emil Satco însuşi ne-a dat 
în anul 2004 faimoasa, deja, Enciclopedie a Bucovinei, în 2 volume. 

Emil Satco a fost un cercetător aparte al vieții compozitorului Tudor 


VOLUME PUBLICATE: 
1. Muzica în Bucovina. Ghid. Suceava, Biblioteca Judeţeană, 1981, 198 pag. 
2.Arta în Bucovina. Vol. 1, Suceava, Biblioteca Jud., 1984, 300 pag. 
3.Arta în Bucovina. Vol. II, 1991,209 pag. 
4. Artişti plastici din Bucovina. Suceava, 1991, 69 pag. 
S5.Prefectura. Repere istorice. (în colab.). Iaşi, Editura Junimea, 1995, 159 pag. 
6.Personalităţi bucovinene. Dicţionar, Vol. VIII. (în colab.), Suceava, Biblioteca 
Bucovinei „|. G. Sbiera”, 1997,219pag. 
7.Dicţionar de literatură. Bucovina (în colab.), 1993, 264 pag. 

cavaler de Flondor, vizitând-o pe fiica acestuia, Florica Racovitză, înainte de 
Revoluţie, la domiciliul ei de la Bucureşti. Nu i-a fost frică de numele Flondor, ca 
multor personaje de ieri şi de azi, cărora le e frică de eroul Bucovinei. 

Contribuţia lui Emil Satco la cultura Bucovinei cu greu va putea fi egalată. 
Bucovina, însă, nu l-a răsplătit pe măsură. Emil Satco s-a „stins” demn, dar şi-a 
lăsat în loc fiica. 

Emil Satco era printre puținii care aprecia, admirativ, publicația „Clopotul 
Bucovinei”. A promis redacției un articol omagial pentru Tudor cavaler de Flondor, 
în acest an cu ocazia comemorării centenarului morţii. Dar, timpul s-a „grăbit” cu 
Emil Satco! Nu a apucat să scrie articolul promis, promisiune care a fost onorată, cu 
succes, de fiica sa! 

O să ne lipseşti, Emil Satco! Întotdeauna „Clopotul Bucovinei”, 
răsfoindu-ți valoroasele contribuţii la cultura Bucovinei, îşi va aduce aminte, cu 
stimă, de întâlnirile de la Biblioteca Bucovinei. 

Prof. Mihai Pânzaru- Bucovina 


8.Bucovina. Contribuţii cultural-ştiințifice. Dicţionar. IX Suceava, 2000, 473 pag. 
9.Antologia poeților români din Bucovina. laşi, Editura Junimea, 2003, 184 pag. 
10.Ştefan cel Mare şi Sfânt. Mari aniversări. 1504-2004. Documente. Suceava, 
Fundaţia Culturală „Leca Morariu”, 2004, 64 pag. Ă Ș 

11.Enciclopedia Bucovinei, vol. 1 (693 pag.), vol. 2 (767 pag.), Suceava, Editura 
Princeps Edit, 2004. 

12.Pentru promovarea artei şi literaturii în Bucovina. Fundaţia Culturală a 
Bucovinei la un deceniu de existență. Suceava, 2005. 

Tudor Flondor s-a născut la 10 iulie 1862, la Storojineţ, într-una dintre 
acele mari familii din Bucovina, care au făcut istoria acestui pământ românesc. Era 
al treilea din cei şapte copii pe care i-au avut Gheorghe şi Isabela (n. Dobrovolschi de 
Buchenthal) Flondor. Dintre cei şapte copii, Aglaia, Constantin, Tudor, loan 
(lancu), Elena, Ecaterina şi Nicolae (Nicu), toţi cu înclinații muzicale, destinele a 
trei dintre ei şi-au pus amprenta definitiv asupra vieţii culturale şi politice a 
Bucovinei. Iancu (3.VIII.1865, Storojineț - 19.X.1924, Cernăuţi) a rămas în 
amintirea urmaşilor ca un mare luptător unionist, preşedinte al Adunării 
Constituante care a votat unirea Bucovinei cu România (la 27 octombrie 1918) şi 
şeful primului guvern român din provincie, calitate în care a pus bazele noii 
administrații româneşti în Bucovina: a introdus limba română în învățământ, 
administraţie, justiție etc., a angajat funcţionari din rândul autohtonilor, a militat 
pentru recuperarea depozitelor din băncile austriece, a sprijinit presa românească, 
a promovat democratizarea vieţii publice ş.a. Nicu (1872-1959) a făcut parte din 
Delegaţia României la Conferinţa de Pace de la Paris (1919-1920), a fost deputat 
liberal în Parlamentul României şi a ocupat, de trei ori, fotoliul de primar al 
Cernăuţilor, ultimul mandat încheiat în tragica zi de 28 iunie 1940. Tudor Flondor 
nu s-a implicat în viața politică, deoarece pasiunea și talentul său în domeniul 
muzical au fost predominante, el dedicându-și viața carierei componistice şi 
dirijorale, înrâurind puternic viaţa culturală românească a Bucovinei austriece. 

Tudor Flondor şi-a petrecut copilăria la Storojineţ, unde a dobândit 
primele cunoştinţe de pian de la D-ra Adolfina Wohilfarth, guvernanta familiei, 
absolventă a Conservatorului de la Lvov. De altfel, în familia Flondorenilor, muzica 
ocupa un loc central: mama, Isabela, era o bună pianistă şi solistă vocală, apărând şi 
în concerte publice. Copiii ştiau să cânte bine la cel puțin un instrument: Elena la 
pian, lon (Iancu) la violoncel, Nicu Ia pian. Ultimii doi cochetau şi cu compoziția. În 
anii copilăriei, într-un accident de călărie, Tudor și-a pierdut auzul la urechea 
stângă, defect pe care l-a ascuns, cu discreție, toată viața. 

În timpul studiilor secundare, la liceui „Aron Pumnul” din Cernăuţi, 
Tudor Flondor a statîn gazdă la un văr de-al tatălui său, care se numea tot Gheorghe 
Flondor, un mare iubitor de muzică, flautist, membru al Verein zur Fărderung der 
Tonkust in der Bukowina (Societatea pentru promovarea artei muzicale în Bucovina), 
marea societate muzicală a Bucovinei, care avea aceeași vârstă ca şi Tudor Flondor. 
În casa unchiului său, i-a cunoscut tânărul Flondor pe marele dirijor Adalbert 
Hiimaly, pe violonistul Leon Goian, pe Basil Duzinkiewicz şi L. Koffler, care, 
împreună, puseseră bazele unui cvartet de coarde. Stimulat de unchiul său, Tudor 
Flondor va frecventa şi cursurile şcolii de muzică ce funcționa pe lângă Verein zur 
Fărderung der Tonkust in der Bukowina, singura şcoală de muzică din Bucovina, 
care a pregătit viitori mari muzicieni, solişti instrumentiști, compozitori, dirijori, 
dintre care amintim doar pe Eusebie Mandicevschi şi Alexandru Zavulovici. La 

şcoala de muzică, Tudor Flondor va studia vioara cu Joseph Zwoniczek, iar 
noțiunile de teorie-solfegii cu Adalbert Hiimaly . 

Proaspăt absolvent al liceului, în 1882, Flondor a fost acceptat într-o trupă 
de teatru de amatori din care făceau parte, printre alții, Vasile Morariu (fiul 
mitropolitului Silvestru Morariu), director de scenă şi Aglaia Drogli (sora lui Mihai 
Eminescu), actriţă diletantă. Tudor Flondor, în calitate de capelmaistru, se ocupa de 
realizarea aranjamentului muzical al reprezentațiilor teatrale. Mica trupă, ce-și 
ţinea spectacolele într-o sală a hotelului „Moldavie”, a fost asimilată, în 1883, de 
Armonia, societatea muzicală românească ce va suplini, multă vreme, lipsa unor 
instituții culturale româneşti fundamentale: Filarmonica, Opera şi Teatrul 
Naţional. În 1883 Titu Maiorescu, care venise la Cernăuţi pentru a-l determina pe 
baronul Hurmuzachi să cumpere moşiile unor mănăstiri aflate în Moldova 
(Probota, Dobrovăț ş.a.), pentru ca acestea să nu cadă în mâini străine, a asistat şi la 
un spectacol al Armoniei, prilej cu care îşi notează în Jurnalul său: „Vineri 18 
Fevr,/2 Martie 1883. Cernăuţi. A nins peste noapte... Aseară, teatru de diletanți al 
societăței româneşti de aici, într-o sală a otelului Moldavia, în etajul I. Tânărul 
jurist Flondor dirija orchestra (tânăr simpatic, zvelt), un frate mai mic toba mare 
(nostim de tot), alți şcolari şi studenți, celelalte instrumente, V. Onciu flaut, gentilul 
violoncel, ui mic şi încântător băiat Isopescu ş.a.m.d. Locuri vreo 200, sala ticsită (a 
70 de crăițari, dar numai cu invitație, nu putea intra ori-cine). Era acolo toată lumea 
mare şi mijlocie din Cernăuţi [...]. S-a jucat Drumul de fier, aşa şi aşa; dar Florin şi 
Florica, admirabil de bine şi, în cea mai mare parte, inteligent. Remarcabil comic un 
domn (care juca pe bâlbâitul Colivescu) [...], excelentă, şi în unele pasagii de o 
ştrengărească drăgălăşenie sora lui Eminescu, doamna Drogli, bărbatul ei profesor 
la Şcoala normală de învățători. Un oarecare Popescu (Gh. Popescu-Albescu, n.n.), 
pe Florin, neîndemânatec în joc, dar de-a dreptul splendid în cântec. Întreaga 
reprezentație admirabil de reuşită şi de plăcută”. În scurt timp, societatea Armonia 
devine centrul artistic principal al românilor din capitala Bucovinei, iar Tudor 
Flondor, inima ei, acţionând pe multiple planuri: compunea muzica pentru scenă, 
dirija orchestra şi corul, mai şi juca în unele piese. Ştia să cânte la aproape toate 
instrumentele și, în plus, avea și o frumoasă voce de bariton. 

În 1882 Tudor Flondor a început studiile la Facultatea de Drept din 
Cernăuţi, fără a-şi întrerupe activitatea din cadrul Armoniei. În această perioadă a 
compus intens, iar lucrările sale sunt preluate imediat de corul Armoniei şi 
prezentate unui public entuziast. Pentru cor bărbătesc a compus: Cântecul 
marinarilor, Cântec vânătoresc (versuri de Vasile Bumbac), La o viorică (versuri de 
D. Bolintineanu), Lăcrămioare (versuri de V. Alecsandri), Mândruliță de demult 
(versuri de V. Alecsandri) şi Somnoroase păsărele (versuri de M. Eminescu). În 1883 
pune în scenă şi primele sale comedii cu cântece Rămăşagul şi Nunta țărănească, 
brodate pe versuri de Vasile Alecsandri. Şi tot în acel an vede lumina rampei Lița 
Pescărița, operetă pe un libret de N. A. Bogdan. În 1884, la 25 ianuarie, artiştii 
Armoniei ies la rampă cu opereta Rusaliile, pe un libret de V. Alecsandri, iar la 22 
februarie, cu Cinel-Cinel, vodevil într-un act, libretul aparţinând tot lui Alecsandri. 
Toate aceste vodeviluri şi operete, cu aerul lor patriarhal, cu muzica caldă, cu 
puternice accente folclorice, în care dansurile populare aveau un rol important, 
interpreții costumați în portul popular românesc, erau la inima spectatorilor. Şi, 
chiar dacă muzica era mai elevată, şi deci mai greu de receptat, ele au avut o 
puternică înrâurire în sensul cultivării gustului pentru arta românească autentică. 

Tânărul compozitor, aflat în culmea gloriei, este nevoit să renunțe la 
Studiile de drept, plecând, la dorința părinților, să studieze agricultura la Viena. 
Aici, în paralel cu studiile la Hochschule fiir Bodenkultur (Facultatea de 
Agricultură), continuă să-şi cultive înclinația sa spre muzică. A fost, la început, 
membru alunei formaţii corale, înființată de Eusebie Mandicevschi, pentru ca mai 
târziu să se integreze în societatea studenților români din capitala imperială, 
Junimea Română, în cadrul căreia a înjghebat un cor, pe care l-a dirijat până la 
reîntoarcerea sa în Bucovina, în 1886. Profită de faptul că este la Viena şi îşi continuă 
studiile muzicale cu Robert Fuchs, la Akademie fiir Musik und darstellende Kunst. În 
capitala Imperiului îl cunoaşte pe Teochar Alexi, care-i scrie libretul la opereta 
comică în trei acte Noaptea Sf: Gheorghe, pe care o compune între anii 1884-1885. La 
26 martie 1885, după lungi repetiții, artiştii Armoniei o prezintă publicului, 
evenimentul fiind considerat ca o etapă de vârf în activitatea societăţii, dar şi a 
compozitorului. Succesul operetei a fost asigurat de subiectul (ales din mediul 
sătesc) şi de melodiile populare care l-au inspirat de compozitor. Subiectul operetei 
a fost inspirat de o legendă populară. Niculuţă, țigan tânăr şi chipeş, dar sărac, 
dintr-o şatră stabilită lângă un sat de români, se îndrăgosteşte de frumoasa Chivuţa, 
fiica Bulibaşei Ursu. Bulibaşa se împotriveşte căsătoriei dintre cei doi, pentru că 
vrea un ginere bogat. În acelaşi timp, în sat, o altă dramă sentimentală trăiesc 
Viorica, fiica văduvei Stana şi Ionel, fiul primarului. Cei doi se iubesc, dar sunt 
împiedicaţi să se căsătorească, pe de o parte, de vechilul moşiei boierului din partea 
locului, Tănase Piperiu, care o curtează pe Viorica, iar pe de altă parte, de tatăl 
făcăului, care o place pe Stana şi vrea să se însoare cu ea. Toţi îndrăgostiţii apelează 
la diferite farmece şi vrăjitorii şi ajung şi la Baba Rodica, țiganca din şatră 
pricepută la descântece din dragoste. Ea le prezice tuturor că-şi va găsi fiecare, după 
inima sa, iubirea dorită, în noaptea de Sf. Gheorghe. Opereta are un final fericit: 
Ionel se căsătoreşte cu Viorica şi Niculuţă cu Chivuţa. 

La premieră, multe scene au fost repetate, la cererea publicului. Că opereta 
a plăcut, cu toate că încă nu era îndeajuns de finisată, o dovedeşte cronica apărută 
după cea de a doua reprezentaţie, în „Czernowitzer Zeitung”: „,[...] Muzica lui 
Flondor este în mare parte originală şi caracteristică, folosind în mod fericit melodii 
cu adevărat naționale şi populare, iar acolo unde părăseşte acest teren şi trece în 
urmele muzicii de operetă ni se prezintă plăcută şi înviorătoare [...]. Compozițiunea 
lui Flondor dovedeşte nu numai un talent muzical însemnat, ci cu toată tinerețea 
compozitorului şi o deosebită îndemânare [...]”. Notăm şi numele interpreților: 

lancu Cocinschi, Maria Mandicevschi (mama compozitorului şi muzicologului 
Eusebie Mandicevschi), G. Cernăuțeanu, dr. Gh. Popescu (ulterior Albescu), Aglaia 
Drogli. 

Compozitorul va relua lucrul la operetă, aducându-i îmbunătățiri şi, într-o 
haină nouă, va fi jucată cu acelaşi succes în zilele de 10, 11 şi 12 mai 1907. După 30 de 
ani, compozitorul Mihail Jora, îmbracă opereta într-o nouă haină orchestrală şi o 
prezintă la Opera Română din Bucureşti, cu o distribuţie de zile mari şi sub bagheta 
dirijorului Constantin Pavel. Unii cronicari nu ezită, atunci, să-l aşeze pe Tudor 
Flondor între „ctitorii operei româneşti”. 

Revenit de la studii, Tudor Flondor se stabileşte la conacul din Rogojeşti, 
moştenit de la bunica sa, preferând să se îndeletnicească cu agricultura. Sătenii l-au 
ales chiar primar între 1889-1905, ca dovadă a respectului de care se bucura. În tot 
acest timp compune lucrări muzicale, majoritatea fiind prezentate în premieră la 
Societatea Armonia, de care nu s-a despărțit niciodată. În 1887, cronicarul „Revistei 
Politice” din Suceava vorbea despre „meritele cele mari, pe care le-a câştigat D-l 
Tudor cay. de Flondor prin compozițiile sale, menite numai şi numai Societăţii 
Armonia”. Este deputat în Dieta provincială şi în Parlamentul de la Viena. În 1898 
s-a mutat împreună cu soția şi copiii săi într-o casă închiriată din Cernăuţi. Acest 
lucru a însemnat şi revenirea în mijlocul prietenilor săi din Armonia, conducerea 
căreia a preluat-o în scurt timp. O perioadă fastă pentru Societatea muzicală 
Armonia a fost cea în care Tudor Flondor s-a aflat la pupitrul orchestrei societății şi 
apoi la conducerea acesteia (până în 4 martie 1906). Este foarte adevărat că muzica 
lui Ciprian Porumbescu era omniprezentă în mai toate manifestările artistice, 
contribuind substanțial la trezirea spiritului național. Dar nu i se poate refuza lui 
Tudor Flondor meritul de a fi fost, în Bucovina ultimelor decenii ale secolului al 
XIX-lea ŞI în primii ani ai secolului al XX-lea, figura centrală a vieții muzicale. Mai 
mult decât atât, prin lucrările sale, inspirate din folclorul românesc şi din viața dezi 
cu zi a satului bucovinean, a adus acel suflu înnoitor de care se simțea atâta nevoie, 
Într-o Bucovină în care limba germană era oficială, într-o Bucovină sufocată de 
atmosfera babilonică creată de implantările străine, spectacolele în care erau 
valorificate principalele elementele ale specificului național românesc (graiul, 
portul popular, dansul, obiceiurile Străbune), aveau darul de a trezi şi menține 
speranţa în națiunea română. 

La 4 mai 1901 are loc premiera celei de a doua operete a lui Tudor Flondor, 
de mare întindere, Moş Ciocârlan, pe un libret de Constantin Berariu. Regia era 
semnată de Grigore Pantazi, figură cunoscută a scenei româneşti cernăuțene. 
Reprezentaţiile au fost adevărate sărbători naţionale. Tema operetei viața unei 
mici comunități româneşti dintr-un sat de munte, care are de făcut față lăcomiei 
unui bătrân cămătar şi obiceiurilor strămoşeşti legate, în special, de căsătorie, a 
stârnit un entuziasm deosebit. Cunoscutul muzician german A. Hiimaly, profesor la 
Şcoala Societăţii Filarmonice, o numeşte „o adevărată operă națională” şi-i trimite 
autorului o scrisoare de felicitare. Distribuţia a fost următoarea: Aglaia Lupu 
(viitoarea Onciul), Hedwig Bucher (Haliţchi), Grigore Pantazi (în rolul lui Moş 
Ciocârlan), Gheorghe Sârbu (Farfuridis), Adrian Forgaci (Notarul), Ştefan Scalat 
(Stan), Constantin Berariu (Gheorghe), Constantin Hostiuc (Chirilă). Întregul 
ansamblu (artişti, cor, dansatori) trecea de 80 de persoane. Toată presa cernăuțeană 
s-a întrecut în a aduce cuvinte de laudă compozitorului şi spectacolului în sine care 
„de douăzeci de ori după olaltă de s-ar fi reprezentat tot era teama să rămâi fără 
bilet de intrare din cauza nespusei îmbulzeli a publicului”. Cronici laudative s-au 
consemnat în „Bukowinaer Post”, „Bukowinaer Rundschau”, „Bukowiner 
Nachrichten” în care se apreciază opereta ca „ein denkwiirdiger Erfolg” („un 
eveniment memorabil”). O cronică foarte amănunțită a publicat „Czernowitzer 
Zeitung” din 7 mai 1901 subliniind că e vorba de o operă cu „muzică originală, 
clădită pe motive naționale româneşti. Cu laudă trebuie remarcată mai cu osebire 

orchestraţia. Orchestra străluceşte în lumina deplină a muzicii moderne, fără să-şi 
piardă întru nimic caracteristica națională”. Dar cea mai interesantă observație 
aparține cronicarului ziarului „Bukowinaer Rundschau”, Joseph Czeikel, care a 
intuit esența contribuţiei lui Tudor Flondor: „Dieser ist es, welcher ohne merkliche 
Absicht in gewissen Sinne eine nationale Wiedergeburt des rumânischen Volkes in 
der Bukowina vorbereitet” (Acesta, Tudor Flondor, n.n. este cel care, fără vădită 
intenție, pregăteşte într-un anumit spirit renaşterea națională a poporului român 
din Bucovina). Succesul piesei a determinat conducerea Armoniei s-o reia în 
primăvara anului următor. Primul spectacol a avut loc la 12 mai 1902, cu acelaşi 
succes ca la premieră. Au urmat alte două spectacole la 15 şi 18 mai. A fost, după 
cum se consemnează în „Deşteptarea”, un adevărat triumf al artei muzicale 
româneşti pe pământul Bucovinei. „Joi (15 mai n.n.) a participat un public 
românesc din toate părţile Bucovinei, încât teatrul nu mai încăpea de atâția 
spectatori...”. Cităm în continuare din aceeaşi publicație, în care se spune: „Pe cât 
de însuflețitoare a fost muzica, pe atât de fascinatoare a fost reprezentarea, 
Tablourile pitoreşti de grupări şi mişcări ale corului pe scenă, bogat în frumuseţe, 
răpeau ochii... Cântarea uşoară şi precisă storcea admirație entuziastă... Baletul 
din actul III a fost dansat cu multă preciziune şi frumusețe... Reprezentaţiile au fost 
o reînoită şi deplin succesă serbare a artei române pe pământul Bucovinei, grație 
geniului creator al compozitorului şi prestațiunilor impozante ale Armoniei. D-l 
Tudor cav, de Flondor a condus în persoană reprezentațiile (...) a fost aclamat de 

public în mod entuziast şi o cunună grandioasă de lauri i-a fost oferită în semn de 
admiraţie şi recunoștință”. 

Partitura operetei a fost solicitată de Reuniunea muzicală din Sibiu, care o 
pune în scenă cu ajutorul unor artişti de la Societatea Armonia din Cernăuţi şi o 
prezintă, în ziua de 4/17 iunie 1905, ca un corolar al serbărilor prilejuite de 
sărbătorirea a 25 de ani de existenţă. La pupitrul orchestrei a fost Tudor Flondor, 
iar scenografia a semnat-o Grigore Pantazi. După o prezentare elogioasă a 
compozitorului, căruia îi publică și fotografia, cronicarul revistei consemnează: 
„Reprezentaţia a reușit peste aşteptările tuturor. Dr. Grigore cavaler de Pantazi a 
fost admirabil regizor şi perfect actor în rolul zgârcitului Moş Ciocârlan. D-na L, 
Cosma, ajutată de o voce dulce de soprană şi de o înfățișare nespus de drăgălaşă, a 
jucat pe Florica, nepoata zgârcitului, având un succes rar, extraordinar pentru o 
diletantă (...). D-ra Olar în rolul Tincuţei (prietena Floricăi), mlădioasă şi foarte 
naturală în mişcări, cu o frumoasă, limpede, plăcută și binecuvântată voce de alt, a 
plăcut mult publicului (...). Prea simpaticul tenorist bucureştean Ştefănescu, în 
rolul ciobanului Stan (iubitul Floricăi), ne-a răpit de la început în actul 1 (...) unde 
cântă cu o voce puternică, cu căldură şi minunată predare”. Sunt apreciați, pentru 
prestațiile deosebite şi ceilalţi interpreți: 1. Crişan (Chirilă, bețivul satului), actorii 
Damian (primarul), Enescu (Gheorghe, iubitul Tincuţei), E. Borcea (notarul), 


Ganea (cârciumarul Kir Farfuridis), adăugând că „Toate celelalte roluri au fost 
fără excepție foarte bine interpretate și succesul operetei a fost complet (...). Vineri, 
sâmbătă şi duminică, trei seri de-a rândul s-a prezentat opereta. Sala teatrului a fost 
plină şi nu numai publicul românesc, dar şi străinii cereau încă o reprezentațiune, 
aceasta însă n-a fost posibil, dl. Dr. Pantasi fiind silit de interesele sale a ne părăsi 
duminică noaptea”. Analizând cronicile timpului, ca şi partiturile existente la 
Florica Flondor-Racovitză, muzicologul Corneliu Buescu conchide că e vorba, fără 
nici o exagerare, de „un moment important din viața cultural artistică a Bucovinei, 
care corespundea, în fapt, cu naşterea operetei de esență națională românească”. 
Succesul operetei a determinat Reuniunea din Sibiu să o reia, în august, acelaşi an, 
iar în 1906 s-o joace la Bucureşti, pe scena Ateneului, cu prilejul Expoziţiei 
Naţionale din 13 septembrie 1906. Martor la spectacol, marele istoric Nicolae Iorga 
scria în „Semănătorul”: „Opera lui Tudor Flondor, Moş Ciocârlan, e o dibace 
potrivire a motivelor şi scenelor populare într-o intrigă uşoară şi nevinovată, cu un 
erou care nici nu înduioşează, nici nu stârneşte râsul. Totuşi, această operetă a 
încălzit mai mult sala decât opera mult mai meşteşugită a unui compozitor din 
Apus, cu faimă veche şi mare. Lucrare a unui român din Bucovina, a unui boier 
român de acolo, închinată vieţii ţărăneşti bucovinene, pentru curăţia şi frumusețea 
ei, apoi întrupată de un cor ardelenesc, în care cântau femei din cea mai aleasă 
societate românească a Sibiului, şi tineri din „inteligență” şi, în sfârşit, înfăţişată pe 
scândurile celui dintâi teatru al României Jubiliare, înaintea unui auditoriu de 
tineri deprinşi a recunoaşte şi aplauda semnele vremilor nouă, Moş Ciocârlan, cu 
certele sale de cârciumă, cu vânătorile sale de urs, cu păcălelile sale din pădure, cu 
hora lui largă, ajungea, cu mult mai presus de valoarea lui muzicală, un simbol, un 
sfânt şi mare simbol”. Compozitorul şi dirijorul Tudor Flondor a cunoscut, la 
Bucureşti, „cele mai glorioase momente ale vieții sale. Întreaga simţire românească 
recunoștea că opereta Moş Ciocârlan este o lucrare originală, de o valoare deosebită, 
țesută cu simplitate pe motive populare, şi cu o acțiune unitară, bine condusă, 
desprinsă din viața satului moldovenesc”. Opereta a fost prezentată în cinci 
spectacole, după care interpreţii din Cernăuţi şi din Sibiu vor face o călătorie pe 
malul mării. 

La 10 mai 1907 artiştii Armoniei prezintă la Teatrul orăşenesc opereta lui 
Tudor Flondor, Noaptea Sf. Gheorghe. La pupitrul orchestrei, în timpul primelor 
două acte s-a aflat, pentru ultima oară, compozitorul, aflat într-o mare suferință 
fizică. După al doilea act, la pupitrul dirijorala trecut prof. Anton Koller. Atunci, lui 
Tudor Flondor i s-a înmânat o baghetă și i-au fost aduse mulțumiri publice pentru 
cei 24 de ani de slujire devotată a societății şi a fost numit „dirigent onorar”. 

Pentru a-și recăpăta sănătatea, în primăvara anului 1908 pleacă împreună 
cu fratele său la Schlachtensee, o mică staţiune aflată lângă Berlin, unde îşi află 
sfârşitul, pe 10 iunie 1908. Trupul său a fost readus în Bucoyina şi înmormântat la 
Rogojeşti, în apropierea locurilor pe care le-a îndrăgit atât de mult. Ziua de 2 iulie 
1908 a fost zi de doliu. Toţi membrii Armoniei, reprezentanţi ai celorlalte societăți 
muzicale din Bucovina, mii de țărani din Rogojeşti şi din împrejurimi, l-au petrecut 
pe ultimul drum pe cel care a fost sufletul vieții muzicale din Bucovina, aproape un 
sfert de secol şi unul dintre cei mai de seamă creatori români de operetă de la 
sfârşitul secolului al XIX-lea. Corul condus de Amuliu Liteanu a interpretat 
cântările funebrale”. 

Compozițiile lui Flondor nu au atins cota de popularitate a corurilor 
compuse de Ciprian Porumbescu, care erau o replică hotărâtă la politica de 
deznaționalizare. „Precum Ciprian Porumbescu reprezintă mediul familiar al 
preoților, tot aşa Tudor Flondor reprezintă clasa boierilor români, asupra căreia 
influența timpurie a culturii străine nu a putut exercita o presiune de 
deznaționalizare”. Corurile lui Tudor Flondor se înscriu pe aceeaşi linie, numai că 
ele abordau o altă tematică: viața de la țară, cu atmosfera sa patriarhală, un lirism 
duios, care predispuneau la meditație. Cât priveşte vodevilurile şi operetele sale, 
contribuţia lor la amplul proces de răspândire a culturii româneşti este 
neîndoielnic. 

Şi nu putem încheia decât cu cuvintele lui N. Teaciuc-Albu, scrise în 1934: 
„Operetele sale [ale lui T. Flondor, n.n.] Moş Ciocârlan şi Noaptea Sfântului 
Gheorghe, cari s-au dovedit viabile şi cari se prezintă acum numai la Cernăuţi, ar 
trebui salvate pentru viața muzicală a țării întregi. N-avem mulți ca dânsul. F igura 
lui nu trebuie să rămâie numai un nume istoric, ci creațiunile sate trebuie înviate, 
înfăţişate în lumina lor adevărată şi popularizate”. Din păcate operetele lui Tudor 
Flondor, astăzi, nu se mai joacă nicăieri în ţară, cu atât mai mult la Cernăuți. Deşi 
multe din lucrările acestui compozitor, care a însemnat atât de mult pentru 
Bucovina acelor vremi, sunt de o reală valoare, unii muzicologi nu ezită în a-i atribui 
un singur merit acela de a fi compus cea mai frumoasă melodie pe versurile lui 
Mihai Eminescu: Somnoroase păsărele. Aceasta, deoarece, într-o vreme când s-au 
scris acele lucrări de muzicologie, Tudor Flondor era un nume interzis, iar melodia 
amintită era singura care se cânta la Radio Bucureşti, fără a i se menționa autorul. 

Echipa redacțională a publicației 
6 mai a.c. Şcoala din Crasna, construită şi e 

Ne-am interesat de o serie de aspe 
şi am constatat că o serie de lideri români 
Astfel, doamna Aurica Bojescu, 
Bucureşti călătoreşte de 8 ori p 
profesorii de la Şcoala din Crasna, constă în faptul că nu i s-a acordat cuvântul la 
inaugurarea şcolii, decât după cuvântul constructorilor, ceea ce a supărat-o enorm 
şi în consecință a şters şcoala de pe lista vizitelor, care sunt oricum, efemere, prin 
satele româneşti. Am comunicat conducerii Şcolii din Crasna că a beneficiat din 
partea României în ultimii 3 ani de 170.000 dolari SUA pentru proiecte culturale, 


„Clopotul Bucovinei” a vizitat în data de 
u sprijinul Statului Român. 

cte privind păstrarea identităţii naționale 
n-au mai trecut pe aici de foarte mult timp. 
nu a mai trecut de aproape 8 ani pe la Crasna, deşi la 
e an. Supărarea doamnei Aurica Bojeşcu pe elevii şi 

nou format şi continuă programul perioadei 

